ΓΡΑΠΤΗ ΕΡΩΤΗΣΗ P-0305/98 υποβολή: Reimer Bφge (PPE) προς την Επιτροπή (5 Φεβρουαρίου 1998)

Θέμα: Το φυσικό περιβάλλον κατά το 2000

1. Μπορεί η Επιτροπή να απαριθμήσει τις περιοχές που έχουν επί του παρόντος δηλώσει τα κράτη μέλη σύμφωνα με την οδηγία για τη διατήρηση των φυσικών οικοτόπων καθώς και της άργιας πανίδας και χλωρίδας της 21ης Μαΐου 1992 (92/43/ΕΟΚ) ((EE L 206 της 22.07.1992, σελ. 7 )) και την οδηγία για τη διατήρηση των αγρίων πτηνών της 2ας Απριλίου 1979 (79/409/ΕΟΚ) ((EE L 103 της 25.04.1979, σελ. 1 ));

2. Πόσες προστατευόμενες περιοχές έχουν κοινοποιηθεί και η αναλογία της εκτάσεως κάθε χώρας συνιστούν οι κοινοποιηθείσες περιοχές;

3. Γνωρίζει η Επιτροπή κατά πόσον οι δηλώσεις αυτές των επιμέρους κρατών μελών περιλαμβάνουν προστατευόμενες ζώνες που έχουν ήδη χαρακτηριστεί ή εάν περιλαμβάνουν και άλλες κοινοποιήσεις για το χαρακτηρισμό ζωνών ως ειδικών ζωνών προστασίας;

4. Γνωρίζει η Επιτροπή με ποιό τρόπο εφαρμόζουν, ή πρόκειται να εφαρμόσουν, τα κράτη μέλη ρυθμίσεις χρηματοδοτικών αντισταθμίσεων στις χαρακτηρισμένες προστατευόμενες περιοχές;

5. Παρέχει, στο πλαίσιο αυτό, ο κανονισμός (ΕΟΚ) 2078/92 ((EE L 215 της 30.07.1992, σελ. 85 )) της 30ής Ιουνίου 1992 τη δυνατότητα χρηματοδοτικής στήριξης μέσω των ειδικών ρυθμίσεων για την προστασία του περιβάλλοντος στις προστατευόμενες περιοχές;

6. Πώς ερμηνεύει η Επιτροπή το άρθρο 2, παράγ. 3 της προαναφερθείσης οδηγίας για την προστασία των φυσικών οικοτόπων λαμβάνοντας υπόψη τις οικονομικές και περιφερειακές απαιτήσεις;

Απάντηση της κας Bjerregaard εξ ονόματος της Επιτροπής (27 Φεβρουαρίου 1998)

1. Οι τοποθεσίες που προτείνουν τα κράτη μέλη με βάση την οδηγία 92/43/ΕΟΚ, οδηγία για τα «Ενδιαιτήματα» όπως αποκαλείται, περιλαμβάνονται στο Natura baromθtre, το οποίο ενημερώνεται τακτικά από την Επιτροπή. Το Natura baromθtre δημοσιεύεται κάθε τρίμηνο στην ενημερωτική επιστολή Natura 2000 που διανέμει ευρέως η Επιτροπή. Η Επιτροπή διαβιβάζει απ' ευθείας στο Αξιότιμο Μέλος του Ευρωπαϊκού Κοινοβουλίου και στη Γενική Γραμματεία του Ευρωπαϊκού Κοινοβουλίου την ενημερωμένη έκδοση του Natura baromθtre.

Οι τοποθεσίες που χαρακτηρίζονται σύμφωνα με την οδηγία 79/409/ΕΟΚ για τα «πτηνά» δημοσιεύονται κάθε χρόνο με βάση τις πληροφορίες των κρατών μελών.

Η Επιτροπή διαβιβάζει απ' ευθείας στο Αξιότιμο Μέλος του Ευρωπαϊκού Κοινοβουλίου και στη Γενική Γραμματεία του Ευρωπαϊκού Κοινοβουλίου την έκδοση του 1997 με τον κατάλογο των χαρακτηρισμένων περιοχών ειδικής προστασίας (ΠΕΠ), καθώς και τις ενημερωμένες στατιστικές του Ιανουαρίου 1998.

2. Με βάση την οδηγία για τα «ενδιαιτήματα», στις αρχές Φεβρουαρίου 1998 είχαν προταθεί περισσότερες από 6.400 τοποθεσίες. Με βάση την οδηγία για τα «πτηνά», χαρακτηρίσθηκαν ως ΠΕΠ 1.750 τοποθεσίες.

Ορισμένα κράτη μέλη δεν έχουν διαβιβάσει ακόμη τους ψηφιακοποιημένους χάρτες με όλες τις τοποθεσίες που προτείνουν να χαρακτηρισθούν ή έχουν ήδη χαρακτηρισθεί. Η Επιτροπή δεν είναι επομένως σε θέση να παράσχει ακριβή ποσοστά της επιφανείας που καλύπτουν. Η Επιτροπή διαβιβάζει απ' ευθείας στο Αξιότιμο Μέλος του Ευρωπαϊκού Κοινοβουλίου και στη Γενική Γραμματεία του Ευρωπαϊκού Κοινοβουλίου τα εκτιμώμενα ποσοστά ανά κράτος μέλος. Τα ποσοστά αυτά κυμαίνονται από 1-3% στη Γερμανία και τη Φινλανδία και από 15-18% στην Ελλάδα, την Ισπανία και την Ιταλία.

3. Προτείνονται να ενταχθούν στο δίκτυο Natura 2000 τοποθεσίες προστατευόμενες με βάση το εθνικό δίκαιο αλλά που δεν έχουν προστατευθεί μέχρι σήμερα. Το ποσοστό τους διαφέρει πολύ ανάλογα το κράτος μέλος.

4. Κανένα κράτος μέλος δεν έχει διαβιβάσει στην Επιτροπή εκτίμηση των εξόδων που απαιτούνται για την προστασία των τοποθεσιών Natura 2000, όπου υπάρχουν πρωτεύοντα ενδιαιτήματα ή είδη, όπως απαιτεί το άρθρο 8 της οδηγίας για τα ενδιαιτήματα. Εξάλλου, η μεγάλη ποικιλομορφία των καθεστώτων γαιοκτησίας, των κανόνων πρόσβασης του κοινού στη φύση και των διαδικασιών έκδοσης αδείας εξορυκτικών δραστηριοτήτων θα έχουν ως αποτέλεσμα να εφαρμοσθούν πολύ διαφορετικοί τρόποι για την τυχόν αντιστάθμιση στα κράτη μέλη.

5. Ο κανονισμός (ΕΟΚ) αριθ. 2078/92 για το «αγρο-περιβάλλον» όπως αποκαλείται επιτρέπει στα κράτη μέλη να ανταμείβουν τους αγρότες που διαχειρίζονται ένα φυσικό χώρο, ιδίως όταν είναι αναγνωρισμένου κοινοτικού ενδιαφέροντος στο πλαίσιο του δικτύου Natura 2000. Τη δυνατότητα αυτή τη χρησιμοποιούν ευρύτατα τα κράτη μέλη.

6. Το άρθρο 2 παράγραφος 3 προβλέπει ότι πρέπει να λαμβάνονται υπόψη τα κοινωνικο-οικονομικά και περιφερειακά συμφέροντα σε μια οδηγία που αποσκοπεί στη διατήρηση των φυσικών ενδιαιτημάτων και χώρων μέσα σε ευνοϊκή κατάσταση προστασίας τους.

Για την επιλογή των τοποθεσιών, τα κριτήρια διευκρινίζονται στο άρθρο 4 παράγραφοι 1 και 3 του παραρτήματος ΙΙΙ και είναι αποκλειστικά επιστημονικά. Για τη διαχείριση των επιλεγόμενων τοποθεσιών, το άρθρο 6 παράγραφος 4 ορίζει τους κοινωνικο-οικονομικούς παράγοντες που μπορούν να ληφθούν υπόψη.